# Fundació Acollida i Esperança

La Fundació Acollida i Esperança és una entitat sense ànim de lucre dedicada a crear espais d'acollida i atendre persones que pateixen exclusió social, especialment persones afectades pel VIH/sida sense recursos econòmics, personals ni suport familiar.

## Objectius

* Atenció bàsica a persones amb gran vulnerabilitat o que pateixen exclusió social per garantir-los la cobertura de les necessitats bàsiques (alimentació, higiene, espai digne per viure i per relacionar-se).
* Acompanyament socioeducatiu orientat a promoure processos de canvi personal treballant aspectes com la superació d'addiccions, la recuperació de llaços familiars o la motivació pels reptes de futur.
* Atenció especialitzada en la realitat de la malaltia del VIH/sida des de la comprensió de la malaltia, el suport a les visites mediques, l'adhesió al tractament i la prevenció de recaigudes.

## Història

Des del 1983, l'Obra Social Santa Lluïsa de Marillac de les Filles de la Caritat oferia al barri de la Barceloneta un servei d'acollida i d'integració social dirigit a persones sense recursos que vivien al carrer. El 1990 va obrir el pis d'acollida Itaca per a malalts de VIH/sida en fase terminal impulsat per Sor Genoveva, filla de la Caritat, i el Pare Josep Costa Planagumà, frasciscà. I és a partir de l'aparició i el coneixement d'aquesta necessitat social, fins aleshores poc visible, que es crea a Fundació Acollida i Esperança. El 1993 el pare Costa i un grup de voluntaris d'Itaca va formar una petita comunitat cristiana de base que va promoure, com a tret d'identitat, l'acollida des de la persona i cap a la persona, i que fou l'origen de l'entitat.

## Serveis

* Centres:
** Can Banús, a Badalona
** Convent dels Franciscans, a La Bisbal d'Empordà
* Habitatge:
** Pis Itaca, al Barri Gòtic de Barcelona
** SAVA (Servei d'Acompanyament a la Vida Autònoma): 10 pisos, a Badalona, Barcelona, Esparraguera i la Bisbal d'Empordà amb acompanyament socioeducatiu
** Servei d'Habitatge: proveïment d'habitatge
* SOPS (Consultori d'odontologia), a Can Banús
* Mansol Projectes, a Badalona

## Referències

* Sanchis, Ima «Josep Costa, franciscano, creó la Fundació Acollida i Esperança». La Contra. La Vanguardia, 19-01-2015.
* Serra Carné, Joan «Estaré content si tot continua com ara». Ara.cat, 01/12/2013 (en el Dia Mundial la Sida).
* «Continua la lluita incansable contra la sida». Els Matins. CCMA, 01-12-2015.
* «Pare Costa, ànima de la Fundació Acollida i Esperança». El blog del Tot és possible. Rac1, 12-08-2014.
* AGM «Les acompanyem fins que comencen una nova vida». Ara entitats. Ara.cat, 06-09-2013.
* Román, Noelia; Secanella, Carmen «Sida, entre l'esperança i la por a les retallades». El Diari de la Solidaritat. eldiario.es, 01-12-2012.
* Fundació Acollida i Esperança «Acollida i Esperança, més de 20 anys treballant per la inclusió social». Benest@r. Diputació de Barcelona, 84, Abril 2016.
* Notícies 3/24. CCMA, 19-05-2016.
* «La Comissió de VIH-SIDA presenta un vídeo i un informe sobre l'impacte social dels centres d'acollida». Entitats Catalanes d'Acció Social, 28-11-2012.
* «El pis d'Ítaca acompanya les persones sense sostre a reintegrar-se a la societat». BTV notícies.cat, 16-06-2014.
* «L'Ajuntament d'Esparreguera i la Fundació Acollida i Esperança firmen un conveni de col·laboració». Ajuntament d'Esparraguera, 13-01-2015. Arxivat 2017-02-24 a Wayback Machine.

## Enllaços externs

* Web de la Fundació Acollida i Esperança
* Web del Centre Especial de Treball Mansol Projectes de la Fundació Acollida i Esperança